དུས་རབས་ཉི་ཤུ་པའི་ལོ་རབས་བརྒྱད་ཅུ་པའི་འགོར་བོད་མི་རིགས་ཀྱི་མི་རིགས་ཀྱི་འདུ་ཤེས་དང༌།དངོས་ཡོད་ཀྱི་འདུ་ཤེས་དང༌།དེང་རབས་ཀྱི་འདུ་ཤེས་ལ་སད་རྟོགས་བྱུང་སྟེ།སྤྱི་ཚོགས་འཚོ་བ་ལ་འཕེལ་རྒྱས་བཟོ་བ་དང༌།འཇིག་རྟེན་འཚོ་བ་ལ་ལེགས་བཅོས་བཟོ་བ་སྟེ་མདོར་ན་ཚེ་འདིའི་བྱ་བར་ཡར་ཐོན་ཡོང་བ་མི་རིགས་ཀྱི་བགྱི་བའི་སྙིང་བོ་རུ་འཛིན་པའི་བསམ་བློ་གསར་པ་དང༌།དུས་རབས་ཀྱི་དགོངས་པ་གསར་པ་ཞིག་བྱུང༌།འཚོ་སྡོད་ཁོར་ཡུག་གི་འགྱུར་ལྡོག་ལས་བྱུང་བའི་དུས་རབས་ཀྱི་དགོངས་པ་གསར་པ་འདིས།སྔར་ཡོད་རིག་གནས་ཀྱི་སྟེང་དུ་རིག་གནས་ཀྱི་གྲུབ་རྫས་གསར་པ་སྣོན་དགོས་པར་རེ་བ་བཏོན་ཡོད།འདིའི་རྩ་བའི་རྩ་དོན་ནི་དངོས་ཡོད་འཚོ་བ་ལ་ཁ་ཕྱོགས་པ་དང༌།དངོས་ཡོད་སྤྱི་ཚོགས་ལ་ཤེས་བྱའི་འཇོན་ཐང་གི་སྒོ་ནས་སྒྱུར་བཅོས་བཟོ་དགོས་པ་དེ་ཡིན་པར།རེབ་འདིར་རེ་བ་འདིའི་ཡ་ལན་དུ་ངེད་སྒྲིག་པ་པོས་མི་བུ་གསར་པ་ཞིག་གམ་མི་གཞི་གསར་པ་ཞིག་ཆགས་པ་དམིགས་ཡུལ་དུ་བཟུང་ནས་རིག་གནས་ལས་བརྩམས་ཏེ་དཔེ་དེབ་འདི་བསྒྱུར་བསྒྲིགས་བྱས་པ་ཡིན།